Diari Oficial de la Generalitat Valenciana


Sumari del DOGV 8295, del 15-05-2018 (2018/4718)

RESOLUCIÓ d'11 de maig de 2018, del director general de Centres i Personal Docent, per la qual es convoquen les persones aspirants no exemptes de la realització de la prova de valencià nivell C1 i es nomena el tribunal que ha d'avaluar-la, en el marc del procediment selectiu per a ingrés en el cos de mestres.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8295

Data del DOGV
:   15-05-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/4718


Data del document
:   11-05-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * concurs administratiu

RESOLUCIÓ d'11 de maig de 2018, del director general de Centres i Personal Docent, per la qual es convoquen les persones aspirants no exemptes de la realització de la prova de valencià nivell C1 i es nomena el tribunal que ha d'avaluar-la, en el marc del procediment selectiu per a ingrés en el cos de mestres. [2018/4718]  
De conformitat amb el que estableix la base 7 de l'Ordre 12/2018 (DOGV 8277), per la qual es convoca el procediment selectiu per a l'ingrés en el cos de mestres i procediment per a l'adquisició de noves especialitats per al personal funcionari del mateix cos, aquesta direcció general ha resolt:  
  
Primer  
Nomenar el tribunal que figura en l'annex d'aquesta resolució per a realitzar la prova de nivell C1 de valencià prevista en la base 8.3.0.1.a d'ambdues convocatòries.  
  
Segon  
Els membres d'aquest òrgan de selecció hauran d'abstindre's d'intervindre, notificant-ho a la Direcció General de Centres i Personal Docent, quan concórreguen en ells circumstàncies de les previstes en l'article 23 de la Llei 40/2015, d'1 d'octubre, de règim jurídic del sector públic, o si han realitzat tasques de preparació de persones aspirants a proves selectives per al mateix cos i especialitat en els cinc anys anteriors a la publicació d'aquesta convocatòria, el termini per a manifestar l'abstenció és de 3 dies comptats a partir de l'endemà de la publicació d'aquesta resolució en el Diari Oficial de la Generalitat Valenciana.  
  
Així mateix, les persones aspirants podran recusar els membres del tribunal quan concórreguen en ells les circumstàncies que preveu el paràgraf anterior.  
  
Tercer  
Els membres de l'òrgan de selecció que actuen en aquesta prova selectiva tindran dret a la indemnització per raó del servei prevista en el Decret 24/1997, d'11 de febrer (DOGV 17 de febrer), i els docents el lloc de treball dels quals estiga ubicat fora del terme municipal del lloc/seu d'actuació del tribunal quedaran acollits a l'excepció prevista en l'article 4.4, de la secció primera, capítol II, del Decret 24/1997, d'11 de febrer.  
  
Quart  
La prova de coneixements de valencià nivell C1 està descrita en l'annex d'aquesta resolució i, d'acord amb el que preveu la base 1.4.9.2.a de la convocatòria, es realitzarà el dia 19 de maig, les persones aspirants queden convocades a les 09.00 hores, en la Universitat Politècnica de València, Escola d'Enginyeria Informàtica, Edifici 1G, situada en el camí de Vera, s/n, de València.  
Les persones aspirants que entre el 4 de maig de 2018, data de finalització del termini per a presentar sol·licituds de participació en el procediment selectiu convocat per l'Ordre 12/2018, i el 19 de maig de 2018 hagen obtingut i se'ls haja expedit el certificat de nivell C1 de valencià, d'acord amb el que preveu l'Ordre 17/2013, de 15 d'abril, i l'Ordre 7/2017, de 2 de març, ambdues de la Conselleria d'Educació, Cultura i Esport, hauran de presentar-se el dia, a l'hora i en el lloc assenyalats en el paràgraf anterior, davant del tribunal, amb l'original i una còpia de l'esmentat certificat.  
  
Contra aquesta resolució, que posa fi a la via administrativa, podrà interposar-se amb caràcter potestatiu un recurs de reposició davant de la Direcció General de Centres i Personal Docent en el termini d'un mes comptat des de l'endemà de la seua publicació, d'acord amb el que preveuen els articles 123 i 124 de la Llei 39/2015, d'1 d'octubre, o interposar directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la seua publicació, d'acord amb el que estableixen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 11 de maig de 2018.- El director general de Centres i Personal Docent: José Joaquín Carrión Candel.  
  
  
ANNEX  
Tribunal  
  
- Presidenta: Nathalie Torres García  
- Secretària: Imma Ángel Carbonell  
- Vocal 1: Marc Jiménez Agulló  
- Vocal 2: Rosa Maria Clavijo Pérez  
- Vocal 3: Joan Beltrán Asensi  
  
Prova  
La prova, que està regulada en l'Ordre 7/2017 (DOGV 7993, 6 de març), es realitzarà en única convocatòria, amb una duració de tres hores, i constarà de les àrees següents:  
  
Àrea 1 (comprensió lectora: 10 preguntes tipus test) 10 % del total de la prova  
Àrea 2 (estructures lingüístiques: 60 preguntes tipus test) 30 % del total de la prova  
Àrea 3 (expressió escrita: redacció i dictat) 30 % del total de la prova  
Àrea 4 (expressió i interacció oral) 30 % del total de la prova  
La puntuació mínima per a superar l'àrea 4 és del 60 % i, per a superar les àrees 1, 2 i 3, d'un 40 %. Per a superar tota la prova cal obtindre una puntuació en la mitjana ponderada de les quatre àrees d'un mínim del 60 %.